**Pályázat neve:** Önkormányzati tulajdonú bölcsődei ellátást nyújtó intézmények fejlesztésének támogatása Pest megyében

**Projekt neve:** Új bölcsőde létrehozása Délegyházán

**Projekt azonosító:** PM\_BOLCSODEFEJLESZTES\_2018/46

**Projekt időtartalma:**
A Projekt megvalósítás tervezett kezdő időpontja: 2019.09.03
A Projekt fizikai befejezésének tervezett napja: 2020.12.30

**Projekt összköltsége:** 235 200 000Ft

**A támogatás összege:** 223 440 000Ft

**Támogatás aránya:**  95 %

**Kedvezményezett neve és elérhetősége:**
Délegyháza Község Önkormányzata
2337 Délegyháza, Árpád utca 8.
Telefon: +36 204713030

**Projekt rövid leírása:**

A projekt keretében egy 2 csoportszobából és a szükséges kiszolgáló helyiségekből álló bölcsőde létrehozására kerül sor. Az új bölcsőde, az önkormányzat tulajdonában álló ingatlanon, önálló intézményként kerül megépítésre, különös tekintettel arra, hogy a település nem rendelkezik olyan saját tulajdonú ingatlannal, amely akár jelenlegi állapotában, akár felújítását követően alkalmas lenne egy bölcsőde befogadására. Az épület teljeskörű komplex akadálymentesítése hiánytalanul teljesül.

A projekt átfogó céljai:

* A településen bölcsőde létrehozása;
* A település népességmegtartó képességének javítása új munkahelyek létrehozása által;
* Egyenlő esélyek megteremtése a bölcsődei ellátás biztosítása esetében;
* Akadálymentes nevelési környezet kialakítása;Hiányzó kapacitások mérséklése;
* Infrastrukturális feltételek és eszközbeszerzés a hatékony és minőségi bölcsődei nevelés érdekében;

A projekt specifikus céljai:

* Délegyházon bölcsőde létrehozása;
* HH, HHH gyermekek számára egyenlő esély megteremtése;
* Akadálymentes nevelési környezet kialakítása;

Fentieknek megfelelően a projekt célja a jelenlegi szolgáltatás-hiányos környezet megszűntetésével egy olyan új bölcsődei intézmény építése, amely 2 új bölcsődei csoport (28 fő) befogadására alkalmas.

A tervezett beruházás eredményként az ellátással és szolgáltatással érintett terület lefedettsége nő és átlagosan csökken a távolság a lakóhely és az igénybe vett ellátást nyújtó intézmény, szolgáltató között.

A tervezett beruházás hozzájárul a kisgyermekesek munkaerőpiacra történő visszatéréséhez, ezáltal a foglalkoztatás növeléséhez, a bölcsődei ellátáshoz való hozzáférés javításával és/vagy a szolgáltatások minőségi fejlesztésével.